Ovidiu Popescu este la un pas de a fi deturnat din drumul spre Sepsi de o altă rivală de Liga 1 a FCSB-ului. Deşi a purtat negocieri intense cu Sepsi şi se părea că cele două parţi au bătat palma, „Lampard” ar putea ajunge la altă rivală din Liga 1.
Mai mult, cei de la Sepsi, prin vocea lui Atilla Hadnagy, au anunţat că s-au înţeles cu Ovidiu Popescu. Mijlocaşul cotat la 700.000 de euro pleacă de la echipa lui Gigi Becali din postura de jucător liber de contract. El a venit la FCSB, de la Timişoara, în 2016 şi are avantajul de a acoperi mai multe posturi defensive.
Ovidiu Popescu, la un pas de a fi deturnat din drumul spre Sepsi de o altă rivală de Liga 1 a FCSB-ului
Conform fanatik.ro, Ovidiu Popescu ar fi la un pas să semneze cu Universitatea Cluj. Conform sursei citate, Ovidiu Popescu va semna chiar înaintea derby-ului cu Rapid. FCSB i-a propus o variantă de prelungire a contractului, dar Ovidiu Popescu a refuzat. Becali i-a propus un contract pe un singur an, dar şi o clauză de reziliere în alb prin prin care putea rezilia contractul în iarnă. De partea cealaltă, Ovidiu Popescu ar fi vrut un contract pe 2 ani.
După meciul cu CFR, Popescu anunţa că e pregătit să negocieze prelungirea contractului cu FCSB. „Îmi expiră contractul, dar nu știm deocamdată. Da, este până la urmă cel mai titrat club din România, vedem, îmi doresc să rămân, ne punem la masă și negociem”, a spus Ovidiu Popescu.
Gigi Becali, anunţ despre transferurile de Europa pe care le face la FCSB
De pe altă parte, Gigi Becali a făcut un anunţ despre transferurile de Europa pe care le face la FCSB în perioada de mercato de vară. Pe lângă Kiki şi Louis Munteanu, patronul campioanei e interesat de alţi fotbalişti din Liga 1.
Chiar dacă nu a făcut publice numele celor patru fotbalişti, Becali susţine că îi va aduce lui Elias Charalambous jucători cu care să atace grupele cupelor europene.
„Cum am vorbit cu Gică şi l-am întrebat de Louis Munteanu. Şi el mi-a zis. Băi, Gigi, dacă nu are contract cu mine, de ce mă mai întrebi?
Cu Louis Munteanu nu ştiu nimic, să vedem, trebuie să luăm legătura. Din Liga 1 nu spun nimic. Mai am încă 4″, a spus Gigi Becali, în exclusivitate pentru Antena Sport.